Terminatorius 2: paskutinio teismo diena
Terminatorius 2: paskutinio teismo diena (angl. Terminator 2: Judgment Day) – 1991 metų mokslinės fantastikos veiksmo filmas, kurį režisavo, prodiusavo ir parašė scenarijų James Cameron. Pagrindinius vaidmenis atliko Arnold Schwarzenegger, Linda Hamilton, Edward Furlong ir Robert Patrick. 1984 m. filmo „Terminatorius“ tęsinys. Filmas buvo palankiai įvertintas tiek kritikų, tiek žiūrovų. Jo reikšmė nuotykių ir mokslinės fantastikos žanrui itin didelė. Apdovanotas Amerikos akademijos Oskaru už geriausią grimą, geriausius garso efektus ir garso montažą bei geriausius vaizdo efektus. Filmo gamybai išleista apie 102 mln. JAV dolerių ir tuo metu tai buvo brangiausias kada nors pastatytas filmas. Kino salėse uždirbo 204,8 mln. JAV ir 519 mln. dolerių kitose šalyse. Pirmasis filmas „Terminatorius“ uždirbo tik 78 mln. dolerių, tad tęsinys uždirbo net 9 kartus daugiau.